Hej alle sammen Jeg vil gerne have et sæt Eskadron dressur gamacher, samt klokker med lam til min hest til træning - man kan jo aldrig få for meget udstyr    Jeg kan finde mange forhandler i DK, men vil høre om der er nogen der kender til udenlandske hjemmesider, hvor de kan købes billigere? Jeg kan godt finde spring gamacherne, men ikke dressur modellen. Det jeg søger er: Begge dele i brun - for- og bagbens gamacher og klokker. Er der nogen der kan hjælpe?
Godaften folkens, Jeg oplevede noget med min unghest i gårsdagens ridetur, som har fået mig til at tænke over nogle ting. Da jeg måske mener at det hele hænger   bliver jeg nødt til at skrive det lidt fra en ende af, og håber at I bliver hængende  Sagen er den at jeg har den mest fantastiske unghest på 4 år. Hun har været i "tilridning" siden foråret, sad på hende første   19/4, før da var det groundwork vi beskæftigede os med. Da jeg er helt alene om det, med undtagelse af vores ugentlige/ hver 14. dags undervisning (og aldrig har tilredet en hest før), går tingene langsomt. Det er fint, for jeg har   jeg skal nå. Hun går på græs fra ca 17/18-tiden om aftenen og   8/9-tiden næste   , hvor hun kommer ind til min pony, og hun kan komme ned i skuret og slappe af, og de to kan være socialt sammen, da de ellers begge går alene. Jeg gør sådan de fleste dage, men nogle dage når jeg simpelthen ikke derud om morgenen, hvilket betyder at hun er på græs indtil jeg kommer om eftermiddagen efter arbejde. Det var tilfældet i går, og jeg kan mærke at hun er træt, når hun ikke har været nede og sove i skuret.  Ikke desto   var jeg altså en ond hestemor, der gav hende sadel på i går, efter 3 kvarters lur i skuret. Jeg bliver nødt til at træne når tid og overskuddet er der. -   Det skal siges at jeg aldrig forlanger meget af hende i træning. Går hun et par rundter er jeg mere end rigeligt tilfreds. Vi bruger det meste af træningen på at komme frem. Hun har ikke helt forstået "frem" endnu, og bruger det meste af tiden på at bakke. Prikker jeg til hende med enten schenkel eller pisken kan reaktionen være forskellig: Hun kan finde på at sparke ud, komme med et mindre buk, ved begge dele får hun et "AHEM" på vejen. Hun kan naturligvis også finde på at gå frem, hvilket hun selvfølgelig får ros for. Men lægger jeg yderligere pres på hende imens hun fx er ved at bakke, kan hun altså godt finde på at rejse sig. Det har hun gjort to   nu. Det er endnu ikke højt, men det skal det jo heller ikke udvikle sig til at være. Begge   har jeg forholdt mig passivt, nok mest fordi jeg har   forundret over hendes reaktion. Jeg gætter på at alle hendes reaktioner er en signalforvirring, over min mulige usikkerhed når jeg sidder alene på hende. Min selvtillid er en helt   når min underviser er der, og dermed har jeg en helt anden hest, der velvilligt går fremad når jeg beder hende om det. I går har jeg en anelse om at det hele har været træls for hende: skulle lave noget selvom man var træt, det regnede og der sad en på hende som forlangte noget hun ikke helt er sikker i endnu, men det betyder ikke at jeg bryder mig om når hun rejser sig  Mht. hendes fysiske tilstand, så har hun lige fået ordnet tænder, rides bidløst, så der er ikke noget utilpasset bid, tøjlerne er så løse som længden   og inden jeg satte mig op blev hun godkendt af kiropraktor.
Det lyder ikke til din hest er klar endnu til at blive redet uden en fra jorden. Du skal træne noget mere - med din underviser fra jorden - at hun begynder at gå væk og mere væk fra hesten imens du sidder på den. I starten stadig kan give signalerne fra jorden når hun vil bakke. Du skal ind og installere fremad signalet noget bedre før du rider selv.
Hej Sandra. Tak for dit svar. Måske er det der løsningen findes. Men så tvivler jeg på at det er min unge dame der ikke er klar, så er det nok mere mig. Når vi har undervisning står min underviser på midten af banen, og hesten søger ikke derind.
Netop. Hesten søger ikke ind til underviseren når hun er der, men går fremad og det går bedre som du skriver. Netop fordi hun er inde på midten til stadig at støtte hesten. Hesten er vant til at hun er derinde som støtte alligevel selvom du ikke tror det  Jeg ville ikke kæmpe videre som du skriver nu. For det ender rigtig galt med en fejlredet hest fordi du er usikker. Det kræver noget ungheste erfaring. Så jeg ville vente på min underviser kom igen og øve at hun kan gå mere og mere væk fra banen imens du rider rundt og hesten fortsat går fremad. Begynder hesten at stoppe op igen, er i gået for hurtigt frem.
Tak for indputtet Sandra. Det vil jeg helt sikkert have med i mine overvejelser og drøfte med min underviser. Er ikke ude på at gøre skade på min ridning, da jeg kun rider for at det skal være sjovt - og ikke kun for mig.
Jeg er helt enig med Sandra, der mangler stadig en del arbejde sammen med din underviser, før I er klar til "alene-ridning". Jeg kan komme med en lille sjov historie, da jeg lige havde fået Pinot tilbage fra tilridning - eller det vil sige, jeg havde lavet den BEDSTE aftale med tilridningsstedet. Jeg betalte for 2 måneders tilridning, og med det samme de syntes han var klar til at jeg kunne ride ham selv, så ville jeg selv ride, men der skulle så være en "staldpige, staldejeren, stedets rytter" tilstede mens jeg red, i det to måneder jeg betalte for. Efter 10 dages tilridning, mente de han var klar til at jeg selv kunne ride, fordi han var gående i alle tre gangarter, og var nem og rar. De første 3-4 gange jeg red ham, der måtte jeg have en stående på midten, for at kunne slå ham an i galop - dvs hvis den normale "longefører" ikke stod i midten, så løb han bare hurtigere i trav. Hvis "longefører" stod i midten, og sagde ordet galop, når jeg lagde benet til og sagde galop, ja så sprang hesten korrekt an  Jeg brugte rigtig meget ord og lyde for fx at slå i galop, fordi han jo havde lært at reagerer på ordene skridt, trav, galop i longen - så jeg talte meget til ham, og koblede så schenkelsignalet på på den måde. Det samme gjaldt tempoveksel, overgang til trav eller skridt ect, hvor lyde/ord understøttede schenkel, sæde og hånd. Det du skal passe rigtig meget på nu, er at komme til at lærer hende fejl, at lærer hende at gå til vejrs ved pres. Hvis hun begynder at bakke, så vil jeg dreje hende rundt med tydeligt ført hånd. Hvis du forsøger at presse hende frem, så kan hun kun to ting - gå frem eller gå til vejrs. Hvis du drejer hende, så bevæger hun sig i din ønskede retning, og kan ikke vælge at gå til vejrs. Men umiddelbart vil jeg anbefale dig, at få masser af træning sammen med en der er vant til tilridningsheste, og som kan videreformidle til dig som urutineret tilridningsrytter. Og så ville det være guld, hvis du fx kan ride sammen med nogle, som ved at ride foran, både på tur eller på banen, kan trække din hest med frem. mvh Charlotte
Nu tilrider jeg næsten altid helt alene... dvs ingen til at holde hesten, når jeg står op og ingen til at følge den rundt osv og det fungerer altid upåklageligt... så jeg er ikke enig med de andre i, at du skal have din underviser inde på midten. Dog mener jeg at du selv skal hoppe tilbage på jorden og "installere" et ordentligt fremad signal... Jeg plejer at lære hestene fra jorden, at de går frem når jeg tapper på skulderen med pisken - her gælder det så om ikke at have for meget kropssprog der viser frem, så det er det de reagere på fremfor pisken. Det kræver at man er god med sin timing både fra jorden og fra ryggen samt husker at rose i samme øjeblik hesten går frem. Man kan som Morgan skriver også knytte et mundtligt signal til, som "frem", "trav" eller "galop" og det tager man så også med på ryggen. Husk ikke at forlange for meget - i starten er det ok bare at gå lidt frem, tage et par trav-trin eller hvor langt du nu er og så kommer det helt af sig selv